23. ΑΝΑΓΚ. ΝΟΜΟΣ υπ’ αριθ. 20 της 27/29 Μαΐου 1967 (ΦΕΚ Α΄ 85) Περί τροποποιήσεως και καταργήσεως διατάξεών τινων της Φαρμακευτικής Νομοθεσίας. Άρθρ.1.–1.Απαγορεύεται η μεταβίβασις των αδειών ιδρύσεως Φαρμακείων των χορηγηθεισών ή χορηγουμένων εις φαρμακοποιούς δυνάμει ευεργετικών διατάξεων Νόμων. 2.Κατ’ εξαίρεσιν επιτρέπεται η μεταβίβασις των εν τη παρ. 1 αδειών, εις τέκνον αυτών κεκτημένον άδειαν ασκήσεως Φαρμακευτικού επαγγέλματος. Άρθρ.2.–Καταργείται η διάταξις του άρθρ. 23 του Α.Ν. 972/46 καθ’ ην «Φαρμακοποιοί χρηματίσαντες Βουλευταί ή Γερουσιασταί επί τρεις βουλευτικάς περιόδους, δύνανται να ιδρύσωσιν υπεράριθμον φαρμακείον εις οιονδήποτε μέρος του Κράτους». Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 